‘যেকুন রাতি দেকার কেউ থাকে না তেকুন অন্যরা যা করে দেকগা উরাও তাই করছি,’ জেসমিন উত্তর করে। ওরা কুলসুমের বাসায় পৌঁছায়। ‘তুরা দুজন কম্বল ভাগাভাগি করি থাকতি পারিস,’ রুবির দিকে একবার তাকিয়ে কুলসুম বলে। ততক্ষণে রুবি ওর ব্যাগ থেকে টাকাটা বের করে। ওদের বেচে যাওয়া ভাত স্টোভে চাপায় গরম করার জন্যে, স্টোভটা কুলসুম পেছনের দু’পরিবারের সাথে শেয়ার করে। গ্যাসের চাপ খুব কম থাকায় আধঘণ্টা লাগল ভাত গরম হতে। এরপর ওরা কয়েকটা কাঁচামরিচ মাখিয়ে রাতের খাওয়াটা সেরে নেয়।